REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 011-633/21

28. april 2021. godine

B e o g r a d

NARODNA SKUPŠTINA

Odbor za kulturu i informisanje, na sednici održanoj 28. aprila 2021. godine, razmotrio je PREDLOG ZAKONA O IZMENAMA I DOPUNAMA ZAKONA O KULTURI, koji je podnela Vlada, u pojedinostima.

Na osnovu člana 156. stav 3. Poslovnika Narodne skupštine, Odbor za kulturu i informisanje podnosi

IZVEŠTAJ

Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o izmenama i dopunama Zakona o kulturi.

Odbor je odlučio da predloži Narodnoj skušptini da prihvati sledeće amandmane:

- na član 2. koji je podnela Vlada;

- na član 3. koji je podnela Vlada;

- na član 4. koji je podnela Vlada;

- na član 5. koji je podnela Vlada;

- na član 11. koji je podnela Vlada.

Za izvestioca Odbora na sednici Narodne skupštine određena je Sandra Božić, predsednik Odbora.

PREDSEDNIK

Sandra Božić

REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 02-602/21

28. april 2021. godine

B e o g r a d

NARODNA SKUPŠTINA

Odbor za kulturu i informisanje je, na sednici održanoj 28. aprila 2021. godine, obavio javni razgovor sa predloženim kandidatima za člana Saveta Regulatornog tela za elektronske medije, u skladu sa članom 11. stav 8. Zakona o elektronskim medijima („Službeni glasnik RS“ br. 83/14 i 6/16 - dr. zakon; u daljem tekstu: Zakon).

U skladu sa članom 156. stav 3. Poslovnika Narodne skupštine, Odbor za kulturu i informisanje podnosi

I Z V E Š T A J

Odbor za kulturu i informisanje zaključio je da Listu kandidata za člana Saveta Regulatornog tela za elektronske medije, koju je, na osnovu člana 9. stav 1. tačka 2) Zakona, a u skladu sa članom 10. Zakona, predložio nadležni odbor Skupštine Autonomne pokrajine Vojvodine, dostavi Narodnoj skupštini, zajedno sa biografijama kandidata i njihovim izjavama da prihvataju kandidaturu, jer su se stekli uslovi za izbor jednog člana Saveta Regulatornog tela za elektronske medije, na period od pet godina.

Za izvestioca Odbora na sednici Narodne skupštine, određena je Sandra Božić, predsednik Odbora.

PREDSEDNIK

Sandra Božić

**LISTA KANDIDATA ZA**

**ČLANA SAVETA REGULATORNOG TELA ZA ELEKTRONSKE MEDIJE**

Odbor za kulturu i informisanje utvrdio je Listu kandidata za člana Saveta Regulatora, koju saglasno članu 9. stav 1. tačka 2) Zakona, predlaže **nadležni odbor Skupštine Autonomne pokrajine Vojvodine**:

1. Milorad Vukašinović i
2. Goran Eror.